న్యూఢిల్లీ: బ్యాంకులకు సుమారు రూ.9000 కోట్ల రుణాలను ఎగవేసి బ్రిటన్కు పారిపోయిన లిక్కర్ కింగ్ విజయ్ మాల్యాను, జులై 10న కోర్టుకు రప్పించాలని సుప్రీం కోర్టు కేంద్రాన్ని ఆదేశించింది. కోర్టు ఆదేశాల ధిక్కారానికి పాల్పడ్డ ఆయన విచారణ తేదీ నాడు సురక్షితంగా కోర్టుకు వచ్చేలా చర్యలు చేపట్టాలని సుప్రీం కోర్టు దిసభ్య ధర్మాసనం కేంద్ర హోంశాఖకు ఉత్తర్వులు జారీ చేసింది.విజయ్ మాల్యా తన ఆస్తుల జాబితాను వెల్లడించకపోవడంతో పాటు కోర్టు విచారణలకు హాజరు కాలేదు. అలాగే కర్నాటక హైకోర్టు తీర్పును ఆయన ఉల్లంఘించారు. బ్రిటన్ సంస్థ డియాజియో నుంచి మాల్యా పొందిన 40 మిలియన్ డాలర్లను తన ముగ్గురు సంతానానికి బదిలీ చేశారు. ఇలా కోర్టు ఆదేశాలను ధిక్కరించిన విజయ్ మాల్యాకు ఆరు నెలల జైలు శిక్ష లేదా రూ.2000 జరిమానా లేదా ఆ రెండూ విధించే అవకాశముంది. మరోవైపు విజయ్ మాల్యాను భారత్ రప్పించే ప్రక్రియను కేంద్రం ఇప్పటికే ప్రారంభించింది. దీని కోసం బ్రిటన్తో సంప్రదింపులు జరుపుతోంది. సుప్రీం కోర్టు తాజా ఆదేశాల నేపథ్యంలో ఈ చర్యలు ఊపందుకునే అవకాశముంది.
newdhilly: byaankulaku sumaru roo.9000 kotla runaalanu egavesi britonku paaripoyina likkar king vijay malyanu, julai 10na kortuku rappinchaalani supreem kortu kendraanni aadesinchindi. kortu aadesaala dhikkaaraaniki palpadda aayana vichaarana tedee naadu surakshitamgaa kortuku vachela charyalu chepattalani supreem kortu disabhya dharmasana kendra homsakhaku uttarvulu jaarii chesindi.vijay malya tana aastula jaabitaanu velladinchakapovadamtho paatu kortu vichaaranalaku haajaru kaaledu. alaage karnataka hycortu teerpunu aayana ullanghinchaaru. briton samstha diazio nunchi malya pondina 40 millian daalarlanu tana mugguru santaanaaniki badili chesaru. ilaa kortu aadesaalanu dhikkarinchina vijay malyaku aaru nelala jailu shiksha leda roo.2000 jarimana leda aa rendoo vidhinche avakaasamundi. marovaipu vijay malyanu bharat rappinche prakriyanu kendram ippatike praarambhinchindi. deeni kosam britantho sampradimpulu jaruputondi. supreem kortu taja aadesaala nepathyamlo ee charyalu oopandukune avakaasamundi.